Terengganu

An Terengganu (ha Jawi: ترڠڬانو, nga ginsurat han una nga Trengganu o Tringganu) usa nga sultanato ngan negeri o estado han federal nga Malaysia. Kilalado liwat an estado han Arabo nga pahidungog nga ngaran nga, Darul Iman ("Puy-anan hin Pagtuo"). An syudad ha daplin han dagat nga Kuala Terengganu nga nahamutang han ganghaan han Salog han Terengganu amo an kapital han estado ngan kapital-nga-hadi-anon ngan amo liwat an gidako-i nga syudad ha Terengganu.